পি এইচ পি, মাইএসকিউএল এবং অ্যাপাচি ওয়েব সার্ভার প্রোগ্রামিং এর জগতে বেশ পরিচিত কিছু শব্দ। ওয়েব নির্ভর ডাটাবেজ পরিচালিত অ্যাপ্লিকেশন তৈরীতে এ টেকনোলজিগুলির সমন্বয়ে শক্তিশালী, গতিশীল এবং সুরক্ষিত ব্যবস্থা এক কথায় অপ্রতিদ্বন্ধী। তাই অনেকেই আজকাল এ টেকনোলজির ব্যাপারে ক্রমান্বয়েই আগ্রহী হয়ে উঠছেন। যদিও উইন্ডোজে এ টেকনোলজি গুলি ব্যবহার করা যায় কিন্তু আদতেই তারা ওপেন সোর্স প্রজেক্ট হিসেবে লিনাক্সকে কেন্দ্র করেই বিকশিত হয়েছে। আমরা জানি যে, অ্যাপাচি ওয়েব সার্ভার এ বিশ্বের প্রায় ৬০% সার্ভার পরিচালিত হয় যেটি মূলত পিএইচপি এর কন্টেইনার হিসেবে কাজ করে থাকে এবং মাইএসকিউএল ব্যাকএন্ডে ডাটাবেজের চাহিদা পূরন করে। এ টেকনোলজিগুলি যখন লিনাক্সে একসাথে ব্যবহার করা হয় তখন এদের নামের প্রথম অক্ষরগুলি একসাথে সংযুক্ত করে সহজ ভাষায় বলা হয়-LAMP। আমরা এ টেকনোলজিগুলি কিভাবে লিনাক্স এ ইনস্টল করব তা দেখব আজ।